Sähkön kulutuksen ja tuotannon pitää olla joka hetki tasapainossa. Kun uusiutuva sähköntuotanto, kuten tuuli- ja aurinkovoima lisääntyvät, vaikeutuu tuotetun sähkön määrän ennustaminen. Tulevaisuuden sähköverkon pitää pystyä nopeasti mukautumaan ylläpitääkseen tasapainoa. Tämä tapahtuu joko ohjaamalla kulutusta tai tuotantoa. Asiakkaamme voivat olla tulevaisuudessa myös mukana mahdollistamassa puhtaamman energian tuotannon tarjoamalla joustoon esimerkiksi kotoa löytyvää älykästä sähkövarastoaan tai sähköauton akkua aina silloin kun auto on latauksessa. Helenin kautta sähkövarastot ja sähköautot joustavat, kun ei tuule tai aurinko ei paista.